בית הספר הדרוזי למדעים ולמנהיגות דרכא – ירכא

הנושאים והתכנים הדרושים למבחן הכניסה בעברית לשנת תשע"ח

המבחן יכלול ארבעה פרקים:

**פרק ראשון:** טקסט בהבנת הנקרא ושאלות עליו.

**פרק שני: פרק זה מחולק לשני חלקים:**

* א. **ניסוח משפטים מחדש** : התלמיד יקבל מספר שאלות כאשר בכל שאלה יש משפט ראשי ואחריו ארבע אפשרויות תשובה, מתוך ארבע האפשרויות המוצעות על התלמיד לבחור בתשובה שתכיל את המשפט שתוכנו הוא המתאים ביותר למשפט הראשי.

לדוגמה**: מלבד יניב, כל התלמידים נכנסו לכיתה.**

1. כל התלמידים נכנסו לכיתה כולל יניב.

2. רק יניב נכנס לכיתה.

3. כל התלמידים נכנסו לכיתה עד שיניב נכנס.

4. רק יניב לא נכנס לכיתה, כל שאר התלמידים נכנסו.

* ב**. השלם את החסר**: התלמיד יקבל מספר שאלות כאשר בכל שאלה יש משפט שחסרה בו מילה או יותר. על התלמיד לבחור מתוך ארבע התשובות המוצעות, את התשובה שתשלים את המשפט באופן הטוב ביותר**.**

1. לדוגמה: ההתקדמות המהירה בטכנולוגיה היום \_\_\_\_\_\_\_\_\_\_\_\_\_ את חיינו.
2. כובשת
3. משפיעה
4. מזיקה

4. מסייעת

\* הערה: **הבקיאות הדרושה בפרק השני היא: ניסוח נכון למשפטים בעברית, ידע במילות קישור, שימוש נכון בהן והבנת משמעויותיהן.**

**פרק שלישי: פרק זה מחולק לשני חלקים:**

א. פרק זה יכלול מספר שאלות רב ברירה (אמריקאיות) בנושאים שונים כמו תורת ההגה (תנועות גדולות וקטנות, שוואים (נח,נע) דגשים(קל, חזק), שם המספר(יסודי, סידורי, סתמי, שבר),תחביר בסיסי (נושא, נשוא, מושא, אוגד ולוואי), מערכת הבניינים (נטיית הפועל לפי (שורש, בניין וגוף) ולפי ההקשר שלו במשפט. (נא לעיין במבחנים משנים קודמות)

**\* הערה: בפרק זה תינתן בחירה, במידה והתלמיד לא למד אחד מהנושאים האלה.**

ב. **שיבושי לשון**: התלמיד יקבל מספר משפטים ובכל משפט מודגשות שתי מילים אך רק אחת מהן נכונה לפי ההקשר שלה במשפט או לפי הניקוד שלה. על התלמיד לסמן את המילה הנכונה.

לדוגמה: ביקרתי במוזיאון פעמים **רבים / רבות**.

**\*הערה: פרק זה יבדוק את הידע הכללי של התלמיד בעברית.**

**פרק רביעי - חיבור:** בפרק זה יינתן לתלמיד נושא אקטואלי ועליו לחבר פסקה עד חמש עשרה שורות.

**\*הערה:** בפרק זה התלמיד יוערך לפי הניסוח שלו למשפטים, הרעיונות שהוא מציג, אוצר המלים, והשימוש שלו במילות קישור.